**SOPIMUS ILAC MRA – AKKREDITOINTITUNNUKSEN KÄYTÖSTÄ**

FINAS-akkreditointipalvelun akkreditoimat testaus- ja kalibrointilaboratoriot, tarkastuslaitokset sekä vertailumittausjärjestäjät (jäljempänä Toimija) voivat kertoa toimintansa kuulumisesta kansainvälisen ILAC MRA -sopimuksen piiriin käyttämällä ILAC MRA -akkreditointitunnusta. ILAC MRA -akkreditointitunnuksen käyttöönotto edellyttää käyttöoikeussopimuksen solmimista FINAS-akkreditointipalvelun kanssa. ILAC MRA akkreditointitunnus on Suomessa rekisteröity tavaramerkki.

Toimija voi käyttää ILAC MRA -akkreditointitunnusta osoittaakseen, että akkreditointi kuuluu ILAC MRA -sopimuksen piiriin. Tunnusta voi käyttää testausselosteissa, kalibrointitodistuksissa, tarkastustodistuksissa ja vertailumittausraporteissa, kun Toimija raportoi akkreditoituja tuloksia. Lisäksi tunnusta voi käyttää kirjeissä, joissa viitataan akkreditoituna tehtyyn työhön, esipainetuissa lomakkeissa, ja muissa asiakirjoissa sekä mainoksissa ja nettisivuilla.

ILAC MRA -akkreditointitunnusta käytetään aina Toimijan oman akkreditointitunnuksen kanssa. Toimijan omasta akkreditointitunnuksesta käy ilmi ILAC MRA -sopimuksen piiriin kuuluva akkreditoitu toiminto.

**ILAC MRA -akkreditointitunnuksen käyttöehdot:**

Yleiset ehdot

* ILAC MRA -akkreditointitunnuksen käyttö edellyttää kirjallista

käyttöoikeussopimusta FINASin kanssa.

* ILAC MRA -akkreditointitunnusta käytetään FINASin ohjeiden mukaan (FINAS V1)
* ILAC MRA -akkreditointitunnusta ei saa käyttää missään yhteydessä yksinään vaan aina yhdessä oman akkreditointitunnuksen kanssa.
* ILAC MRA -akkreditointitunnuksen käyttöoikeutta ei voi siirtää toiselle, joten Toimijan asiakkaat eivät voi käyttää ILAC MRA -akkreditointitunnusta.
* ILAC MRA -akkreditointitunnusta ei voi liittää tuotteeseen.
* ILAC MRA -akkreditointitunnuksen käyttö ei saa olla harhaanjohtavaa.
* FINAS valvoo ja ohjaa ILAC MRA -akkreditointitunnuksen käyttöä.
* Toimija sitoutuu yhteistyöhön FINASin kanssa suojatakseen tarvittaessa ILACin oikeudet ILAC MRA -akkreditointitunnukseen.
* ILAC MRA -akkreditointitunnuksen käyttäjän on tarvittaessa selvitettävä asiakkaalle, että ILAC ei ole vastuussa näistä viittauksen kohteena olevista toiminnoista, tai toimintojen vaatimustenmukaisuudesta.

ILAC MRA -akkreditointitunnuksen muoto

* ILAC MRA -akkreditointitunnusta käytetään yhdessä Toimijan oman akkreditointitunnuksen kanssa. FINAS toimittaa tunnuksen sähköisessä muodossa.
* ILAC MRA -akkreditointitunnus sijoitetaan riittävän lähelle Toimijan omaa akkreditointitunnusta, sen viereen, ylä- tai alapuolelle.
* Tunnusten tulee olla mahdollisimman samankokoisia. ILAC MRA -akkreditointitunnusta käytetään mustavalkoisena tai värimääritysten mukaisesti. Tunnuksen on erotuttava taustasta ja oltava selkeästi luettavissa.
* Akkreditointitunnuksen kokoa muutettaessa sen mittasuhteiden tulee säilyä ennallaan. Tunnuksen koon tulee säilyä sellaisena, että kaikki teksti on selkeästi luettavissa. Akkreditointitunnuksen koon ja sijoittelun asiakirjoissa tulee olla oikeassa suhteessa Toimijan omaan tunnukseen ja muihin tietoihin.

Sopimuksen päättäminen

* Toimija voi luopua milloin tahansa ILAC MRA -akkreditointitunnuksen käytöstä ilmoittamalla tästä kirjallisesti FINASille.
* FINAS voi purkaa sopimuksen, mikäli Toimija ei noudata sopimuksen ehtoja. Ennen kuin FINAS purkaa sopimuksen, se on yhteydessä Toimijaan.
* FINAS purkaa sopimuksen, kun akkreditoinnin edellytykset eivät enää täyty.

Tämä sopimus laaditaan kahtena alkuperäiskappaleena. Yksi kappale jää FINASille ja yksi kappale annetaan Toimijalle.

Kun allekirjoitetut sopimuskappaleet (2) on toimitettu FINASille, FINAS lähettää Toimijalle ILAC MRA -akkreditointitunnuksen sähköisessä muodossa. Toimijan on tämän jälkeen lähetettävä malli ILAC MRA -akkreditointitunnuksen käytöstä FINASille. FINAS myöntää Toimijalle oikeuden käyttää ILAC MRA -akkreditointitunnusta sen jälkeen, kun FINAS on hyväksynyt ILAC MRA -akkreditointi-tunnuksen käyttömallin.

**Toimija täyttää:**

Sitoudumme noudattamaan yllä mainittuja ehtoja sekä dokumentissa FINAS V1 kuvattuja akkreditointiin viittaamisen sääntöjä.

Toimielin: Kirjoita tekstiä napsauttamalla tai napauttamalla tätä.

Akkreditointitunnus: Kirjoita tekstiä napsauttamalla tai napauttamalla tätä.

Paikka ja pvm: Kirjoita tekstiä napsauttamalla tai napauttamalla tätä.

Toimielimen edustaja: Kirjoita tekstiä napsauttamalla tai napauttamalla tätä.

Allekirjoitus: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**FINAS täyttää**

Malli ILAC MRA -akkreditointitunnuksen käytöstä saatu:

Malli ILAC MRA -akkrediotintitunnuksen käytöstä hyväksytty ja oikeus sen käyttöön myönnetty:

Paikka ja pvm: Helsinki, Kirjoita päivämäärä napsauttamalla tai napauttamalla tätä.

Johtaja: Kirjoita tekstiä napsauttamalla tai napauttamalla tätä.